Вихрен Чернокожев
Вихрен Илиев Чернокожев е български литературен историк и критик, доктор по филология.

Биография 
Роден е на 5 юли 1951 г. в Пловдив. Кандидат на филологическите науки (днес „доктор“) с дисертация на тема „Димитър Подвързачов. Жизнен и творчески път“ (1980). От 1990 г. старши научен сътрудник II степен (днес „доцент“) в Института за литература при БАН. Заместник-директор на Института за литература (2000 – 2012). Ръководител на Издателски център „Боян Пенев“ в Института за литература (2002 – 2012). Член на Сдружение на българските писатели.

Вихрен Чернокожев е един от малцината изследователи на българския литературен хумор и сатира. За книгата си „Българският смях: Очерци и портрети“ (1994) е отличен с Националната награда „Райко Алексиев“.

Автор на проекта „Антитоталитарната литература“ и на проекта за издателска поредица „Другата българска литература на ХХ век“ в Института за литература при БАН. Автор на проекта „Идентичност и асимилация. „Възродителният процес“ през 1970-те – 1980-те години на ХХ век в литературата на мюсюлманските общности“ – съвм. с проф. д-р Зейнеп Зафер от Анкарския университет.

Библиография 
 Авторски книги
 „Безпощадният мечтател. Страници за Димитър Подвързачов“ (1986)
 „Българският смях“ (1994) – отличена с Национална награда „Райко Алексиев“
 „Антология на българския смях“ (1995) – заедно с Росица Чернокожева
 „Врати към смисъла“ (2000)
 „Българска литературна критика“. Т.1, В. Търново (2000) – заедно с Росица Чернокожева
 „Другият бряг на думите“ (2002)

 Съставителство (заедно с Росица Чернокожева)
 „Епиграми“ (2001) от Змей Горянин,
 „Правото да се разочароваш“ (2003) от Радой Ралин,
 „Избрани произведения“ (2009) от Димитър Подвързачов.

 Съставителство и научна редакция
 (заедно с Божидар Кунчев и Едвин Сугарев) на сборника „Антитоталитарната литература“ (2009),
 (заедно с проф. Зейнеп Зафер от Анкарския университет) на антологията „Когато ми отнеха името. „Възродителният процес“ през 70-те – 80-те години на ХХ век в литературата на мюсюлманските общности“ (2015).

Източници

Външни препратки 
 
 От и за Вихрен Чернокожев в Своден каталог НАБИС – национален каталог на академичните библиотеки в България
 Статии на Вихрен Чернокожев в сп. „Литературна мисъл“
 Вихрен Чернокожев в Liternet

Български литературни критици
Учени от БАН
Родени в Пловдив